open-index/open-wikipedia-markdown huggingface dataset:
TRIZ

**TRIZ** (russisk: *teoriya resheniya izobretatelskikh zadach*, norsk: «teori om oppfinnsom problemløsing») er en systematisk fremgangsmåte for å generere løsninger på tekniske problemer utviklet av sovjetske Genrich Altshuller (1926-1998) og introdusert i 1946. Målet med TRIZ er at løsningen skal være «ekte» og «genial» i motsetning til et kompromiss. Metoden inneholder flere støtteelementer som det kan suppleres med avhengig av hvilke typer problemer man ønsker å løse, inkludert en sammenstilling av alle de fysiske og kjemiske effektene man kjenner til. Typisk for metoden er at den bidrar til løsninger på motstridende ønsker.

## Beskrivelse
TRIZ skal gi en systematisk tilnærming til problemløsning til utvikling og forbedring av produkter og teknologier. I en annen beskrivelse angis TRIZ som et problemløsnings-, analyse- og prognoseverktøy avledet fra studiet av oppfinnelsesmønstre i den globale patentlitteraturen. Ifølge Altshullers skal teorien ha utviklet seg på grunnlag av omfattende forskning av hundretusenvis av oppfinnelser på tvers av mange forskjellige fagfelt for å produsere en teori som definerer generaliserbare mønstre av naturen til oppfinnsomme løsninger og de karakteristiske egenskapene til problemene som disse oppfinnelsene har overvunnet.

En viktig del av teorien har vært viet til å avsløre evolusjonsmønstre, og et av målene til ledende utøvere av TRIZ har vært å utviklinge algoritmiske tilnærminger til oppfinnelsen av nye systemer og forfining av eksisterende.

## Praktisk bruk
TRIZ inkluderer en praktisk metode, et verktøysett, en kunnskapsbase og modellbasert teknologi for å generere innovative løsninger for problemløsning. Det er nyttig for problemformulering, systemanalyse, feilanalyse og mønstre i systemutvikling. TRIZ har noen generelle likheter med formålene og metodene til feltet mønsterspråk, et tverrfaglig felt hvor man eksplisitt beskriver og deler hollistiske designmønstre.

Forskningen rundt TRIZ har så langt produsert følgende tre hovedfunn:

# Problemer og løsninger gjentas på tvers av bransjer og vitenskaper
# Mønstre av teknisk utvikling gjentas også på tvers av bransjer og vitenskaper
# Innovasjonene brukte vitenskapelige effekter fra utenfor fagfeltet hvor de ble utviklet

TRIZ-utøvere søker å bruke alle disse funnene for å skape og forbedre produkter, tjenester og systemer.

## Se også
* Dimensjon–tid–kostnad-modellen
* 40 prinsipper for oppfinnsomhet
* Idemyldring
* Lateral tenking
* Prøving og feiling
* Systemteori
* Ni vinduer, TRIZ-basert teknikk for kreativ problemløsing som analyserer et problem over tid og i forhold til dets plass i et system
* Lovene om systemutvikling, typiske trender for teknisk evolusjon
* TRIZ-effektdatabase, verktøy for problemløsning som gir svar på spørsmål i form av fysiske fenomener eller anvendelser av fysiske fenomener
* 76 standardløsninger, original sammenstiling av TRIZ-løsninger for å forbedre eksisterende systemer

## Referanser
Ida Marie Baad Nielsen

**Ida Marie Baad Nielsen** (født 9. juli 1992) er en dansk seiler.

Hun representerte Danmark under Sommer-OL 2020 i Tokyo, hvor hun ble nummer 8 i 49er FX. 

## Referanser


## Eksterne lenker
*
Lourdes Hartkopf

**Lourdes Hartkopf** (født 10. januar 1996) er en argentinsk seiler.

Hun representerte Argentina under Sommer-OL 2020 i Tokyo, hvor hun ble nummer 20 i 470. 

## Referanser


## Eksterne lenker
*
Albane Dubois

**Albane Dubois** (født 1. april 1992) er en fransk seiler.

Hun representerte Frankrike under Sommer-OL 2020 i Tokyo, hvor hun ble nummer 9 i 49er FX. 

## Referanser


## Eksterne lenker
*
Kimberly Lim

**Kimberly Lim** (født 26. august 1996) er en singaporsk seiler.

Hun representerte Singapore under Sommer-OL 2020 i Tokyo, hvor hun ble nummer 10 i 49er FX. 

## Referanser


## Eksterne lenker
*
Stephanie Roble

**Stephanie Roble** (født 31. mars 1989) er en amerikansk seiler.

Hun representerte USA under Sommer-OL 2020 i Tokyo, hvor hun ble nummer 11 i 49er FX. 

## Referanser


## Eksterne lenker
*
Tess Lloyd

**Tess Lloyd** (født 19. juni 1995) er en australsk seiler.

Hun representerte Australia under Sommer-OL 2020 i Tokyo, hvor hun ble nummer 13 i 49er FX. 

## Referanser


## Eksterne lenker
*
Isaura Maenhaut

**Isaura Maenhaut** (født 24. desember 1998) er en belgisk seiler.

Hun representerte Belgia under Sommer-OL 2020 i Tokyo, hvor hun ble nummer 14 i 49er FX. 

## Referanser


## Eksterne lenker
*
Krattvannet

**Krattvannet** (nordsamisk: *Rohtojávri*) er en innsjø i Lebesby kommune i Finnmark. Den har utløp mot øst til Rohtojohka. Hovedtilløpet er Čiersanjohka, som kommer inn fra nordvest.

## Referanser
Aleksandra Melzacka

**Aleksandra Melzacka** (født 5. mai 1998) er en polsk seiler.

Hun representerte Polen under Sommer-OL 2020 i Tokyo, hvor hun ble nummer 15 i 49er FX. 

## Referanser


## Eksterne lenker
*
Alexandra Ten Hove

**Alexandra Ten Hove** (født 23. desember 1995) er en canadisk seiler.

Hun representerte Canada under Sommer-OL 2020 i Tokyo, hvor hun ble nummer 16 i 49er FX. 

## Referanser


## Eksterne lenker
*
Lorena Abicht

**Lorena Abicht** (født 12. juli 1994) er en østerriksk seiler.

Hun representerte Østerrike under Sommer-OL 2020 i Tokyo, hvor hun ble nummer 17 i 49er FX. 

## Referanser


## Eksterne lenker
*
Anna Yamazaki

**Anna Yamazaki** (født 19. desember 1999) er en japansk seiler.

Hun representerte Japan under Sommer-OL 2020 i Tokyo, hvor hun ble nummer 18 i 49er FX. 

## Referanser


## Eksterne lenker
*
Chen Shasha

**Chen Shasha** (født 14. desember 1989) er en kinesisk seiler.

Hun representerte Kina under Sommer-OL 2020 i Tokyo, hvor hun ble nummer 19 i 49er FX. 

## Referanser


## Eksterne lenker
*
Siri Gamst Glittenberg

**Siri Gamst Glittenberg** (født 2002) er en norsk kappgjenger som representerer Laksevåg TIL.

Hun vant fem NM-gull og seks NM-sølv i kappgang i perioden 2018–2023.

## Medaljer i norske mesterskap

## Referanser




## Eksterne lenker
* 
*  Siri Gamst Glittenberg – Norges Friidrettsforbund
Diana Tudela

**Diana Tudela** (født 5. juli 2000) er en peruansk seiler.

Hun representerte Peru under Sommer-OL 2020 i Tokyo, hvor hun ble nummer 20 i 49er FX. 

## Referanser


## Eksterne lenker
*
Sarra Guezguez

**Sarra Guezguez** (født 12. mars 2005) er en tunisisk seiler.

Hun representerte Tunisia under Sommer-OL 2020 i Tokyo, hvor hun ble nummer 21 i 49er FX. 

## Referanser


## Eksterne lenker
*
Selbu prestegjeld

**Selbu prestegjeld**, også benevnt **Selbu og Tydal prestegjeld**, var et prestegjeld tilhørende Stjørdal prosti. Det omfattet sogn i Selbu kommune i Sør-Trøndelag fylke, og hovedkirken var Selbu kirke.

Selbus hovedsogn er nå en del av Selbu kirkelige fellesråd, og underlagt Stjørdal prosti i Nidaros bispedømme i Den norske kirke.

## Historikk

*Selabú sókn* (norrønt) har sin opprinnelse fra kristningen av landet. Selbu prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hadde *Selboe Præstegjeld* to kirker og en prest. Sogneprestens befaling var at *Wdi [[Selbu kirke|Nested]] hoffuidkircken skall skie tieniste huer hellig dag. Men wdi [[anneks]]kirken [[Tydal kirke|Tydall]] fire gange om aarett.*

Sælboe prestegjeld dannet grunnlaget for Sælboe formannskapsdistrikt, som ble opprettet i 1837.

Ved kgl.res. av 8. januar 1887 ble det opprettet et residerende kapellani i prestegjeldet, som skulle betjene Tydal kirke. Ved kgl.res. av 20. oktober 1898 ble det tillatt å oppføre kapell på Leikvoll for Selbustranda, og kapellet skulle ha tolv gudstjenester årlig. Ved kgl.res. av 24. mai 1935 ble det tillatt å bygge kapell på Nes for Flora krets etter arkitekt Anton Kjelstads tegning. Flora kapell skulle ha tolv gudstjenester årlig. Stugudal kapell ble innviet i 1957.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Prostitilknytning

Selbu prestegjeld har hatt en meget omskiftelig prostitilknytning:
* Ved Trondhjems Reformats 1589 tilhørte Selbu Indherred prosti, i Nordre Trondhjems amt.
* I 1766 ble Indherred prosti delt i Øster og Vester Indherred prosti, og Selbu lagt til den østre delen.
* I 1815 ble de to prostiene slått sammen igjen til Indherred prosti.
* Ved kgl.res. av 20. juli 1824 ble Selbu overflyttet til Dalernes prosti, i Søndre Trondhjems amt, gjeldende fra 1. januar 1825:

* Ved kgl.res. av 14. juni 1843 ble Dalernes prosti i delt i Nordre og Søndre Dalernes prostier, og Selbu lagt til den nordre delen.
* Ved kgl.res. av 20. april 1911, ble disse to prostiene i stedet organisert i tre nye: Guldal, Orkedal og Strinden prostier, og Selbu lagt til sistnevnte.
* Ved kgl.res. av 24. september 1965 ble Selbu overført til Stjørdal prosti, hvilket tilhører i Nord-Trøndelag, gjeldende fra 1. oktober 1965.

## Menigheter

Prestegjeldet hadde ved sin avvikling følgende menigheter:
* Selbu
* Tydal

## Referanser
Diderik Fuiren

**Diderik friherre Fuiren, til Fuirendal** (1656-1686) var en dansk godseier. 

Han ble født i København som sønn den lærde Diderik Fuiren (1621-1656) og Anne Kirstine Friis (d. 1659). Faren døde samme år, og moren ektet året etter diplomaten Cornelius Pedersen Lerche (1615-1681). 

Barndommen tilbrakte Fuiren hos onkelen, erkebiskop Hans Svane, og etter dennes død var han hos sin farbror Thomas Fuiren. Med kongelig tilladelse overtok den ungen Fuiren bestyrelsen av sin betydelige formue, og i 1674 begav han seg utenlands hvor han bereiste Nederlandene, England, Frankrike og Italia. Etter hjemkomsten opphøyde kongen ham den 13. mars 1677 til friherre av Fuirendal, samme år ble han kanselliråd og justisråd. 

6. oktober 1677 giftet han seg i København med Margrethe Elers (Eilersen)(1648-1708), datter av professor Jørgen Eilersen (1616-86) og Kirstine Bang (1612-54). Ved bryllupet ble hun særskilt opptatt i friherrestanden som baronesse Elers. 

Da Fuiren døde i 1686, lot hun, i Vor Frue i København, oppsette et kostbart monument til hans minne. Av parets dobbelt-sarkofag er bevart et alliansevåpen i hvit marmor. 

## Referanser
Systemtenking

**Systemtenking** er en metode for å forstå komplekse systemer ved å se på de i form av helheter og relasjoner snarere enn å dele de ned sine enkelte deler. Det har blitt brukt i komplekse konktekster for å utforske og utvikle effektive handling. Systemtenkning bygger på og bidrar til systemteori og systemvitenskap.

## Rammeverk og metoder
Noen kjente rammeverk og metoder for systemtenking inkluderer:
* Systemdynamikk
* Levedyktig systemmodell

## Se også
* Ledelsekybernetikk
* Operasjonsanalyse

## Referanser
Lateral tenking

**Lateral tenking** eller **lateral tenkning** er en utradisjonell tilnærming til en problemstilling som i noen tilfeller kan gi uventet enkle løsninger på vanskelige problemer.

Teknikken handler mye om å finne nye innfallsvinkler på et problem. Sammenlignet med tradisjonell problemløsning går det derfor mer tid til å tenke på ulike måter å betrakte et problem før man går i gang med selve arbeidet med å finne løsninger.

## Historie

Begrepet ble introdusert av Edward de Bono i hans bok *The Use of Lateral Thinking* ifra 1967 og ble utviklet videre i *Lateral Thinking* ifra 1970.

## Samspill med vertikal tenking
Lateral tenking er det motsatte av vertikal tenking. Poenget med lateral tenking er å finne mange løsninger eller tilnærminger, mens hensikten med vertikal tenking er å finne den beste løsningen. Forholdet mellom lateral og vertikal tenking er dermed komplementær, og begge kan være nødvendige i en problemløsningsprosess.

## Se også
* Den gordiske knute
* Idédugnad
* Seks tenkehatter
PDR

**Pdr** eller **PDR** kan referere til:

## Folk
* Paul di Resta (født 1986), britisk racerfører
* Pedro de la Rosa (født 1971), spansk racerfører
* Portia de Rossi (født 1973), australsk skuespiller

## Steder
* Playa del Rey, Los Angeles (California)

## Vitenskap
* Proliferativ diabetisk retinopati

## Annet
* Det demokratiske republikanske partiet (Portugal) (*Partido Democraticá Republicano*), et portugisisk politisk parti
* Folkerepublikk (eng. *people's democratic republic*)
* Magpul PDR, et skytevåpen
Kabelskip

Et **kabelleggingsskip** eller **kabelskip** er et skip brukt til å legge undersjøiske kabler til bruk for telekommunikasjon, undersjøiske strømkabler, kabler beregnet for militær bruk eller andre formål.
Kabelskip kan som regel gjenkjennes ved store kabel trinser  som blir brukt for å føre kabelen over baugen, akterenden på skipet eller begge sidene.
Baug-trinser,  noen av de ganske store, var tidligere et karakteristisk trekk ved alle kabelskip, men tendensen for nyere kabelskip er å ha trinser kun i akterenden, noe man kan se på fotografiet av «Dependable» ved havnen i Astoria, på denne siden. Det engelske navneprefikset for kabelskip er «C.S» eller «CS», slik som eksemplifisert ved CS «Long Lines».

Den første transatlantiske telegrafkabelen ble lagt av et kabelleggingsskip i 1857-58. Den muliggjorde telekommunikasjon mellom Europa og Nord-Amerika i en kort periode før en feilaktig forståelse av hvordan elektrisk strøm virker førte til at kabelen ble overbelastet og sluttet å virke. DS «Great Eastern» lyktes i 1866 med å legge to transatlantiske kabler, noe som dermed var starten på nær-øyeblikkelig kommunikasjon mellom kontinentene.

## Referanser
Kreativ problemløsing

**[[Kreativitet|Kreativ]] [[Problemløsning|problemløsing]]** er en mental prosess hvor man søker å finne en original og tidligere ukjent løsning på et problem. For å kvalifisere må løsningen være nyskapende og funnet uavhengig.

## Utgangspunkt
Prosessen med kreativ problemløsning begynner vanligvis med å definere problemet, hvilket kan medføre at man finner en enkel ikke-kreativ løsning, en læreboksløsning, eller oppdagelse av tidligere løsninger utviklet av andre personer. Dersom den oppdagede løsningen er tilstrekkelig kan den kreative problemløsningen forlates.

## Karakteristikker
En kreativ løsning vil ofte inkludere bruk av bare eksisterende komponenter (den problematiske faktoren) som grunnlag for løsningen. For å oppnå en kreativ løsning kan en endring av perspektiv i mange tilfeller være nyttig. En løsning kan også betegnes som kreativ dersom lett tilgjengelige komponenter kan brkes til å løse problemet innen kort tid. Noen typiske eksempler på slike løsninger kan sees hos tittelkarakteren i tv-serien MacGyver.

Dersom en kreativ løsning har bred anvendelse (det vil si bruksområder som går utover den opprinnelige hensikten) kan den bli referert til som en *innovativ* løsning eller en innovasjon (noen innovasjoner kan også betraktes som en oppfinnelse).

## Teknikker og verktøy
Det finnes mange teknikker og verktøy for kreativ problemløsning. Noen eksempler kan være å gå fra aktiv problemløsning til istedet se problemet fra andre perspektiver, få inn flere friske ideer, eller forsøke å differensiere konsepter for å unngå forenklet assosiativ tenking.

## Se også
* Beslutningsprosesser
* Emosjonell intelligens
* Kognitive forstyrrelser
* Kreative tankeprosesser
* Kreativitet
* Lateral tenking
* Nye teknologier
* Oppfinnelse
* Problemløsning
* Rådgiving
* Strukturert problemløsning
* Systemtenking
* Tankeprosesser
* TRIZ

## Referanser
Kva hjelp det å syngje

***Kva hjelp det å syngje*** er et musikkalbum med Stiftelsen, utgitt i 1974. Dette var bandets første plate. Plata fikk Spellemannsprisen.

## Sporliste
Side A:
# «Fredmanns epistel nr. 2»
# «Lange dager»
# «Rolandskvadet»
# «Slipsteinsvæilsen»
# «Gjenta (Ho visste ho var ven)»
# «Gjenta gjekk seg opp på ei hø»
# «Ei naki grein»
# «Gjendines bådnlåt»
Side B:
# «Den skyldige»
# «Fredmanns epistel nr. 9»
# «Stolt signill»
# «Pær' foill»
# «På Karlsøy i Troms»
# «Ridum ridum»
# «Ordet»
# «Theodora»
Okolnajabukta

**Okolnajabukta** er et lager for kjernefysisk og konvensjonell ammunisjon i Nordflåten. Stedet ligger ikke langt fra grensa til Norge. Byggingen av det første, nye lageret begynte i 2013 og skulle kunne inneholde 100 missiler av typen Bulava i Okolnajabukta. Barents Observer kunne da rapportere at lageret ville koste 450 millioner rubel, og at omkring år 2020 ville tre lager med plass til 200 missiler av typen Bulava være ferdige. Det russiske statlige firma Spetsstroj ville utføre byggingen.

## Referanser
Tjenestemaske

I programvarearkitektur er en **tjenestemaske** (engelsk: *service mesh*) et dedikert infrastrukturlag for å legge til rette for tjeneste-til-tjeneste-kommunikasjon mellom tjenester eller mikrotjenester ved hjelp av en mellomtjener. Det dedikerte kommunikasjonslaget kan gi en rekke fordeler, som for eksempel observerbarhet på kommunikasjon hvilket kan gi sikre tilkoblinger, eller automatiserte gjenforsøk og backoff ved mislykkede forespørsler.

## Oppbygning
En tjenestemaske består av mellomtjenere parret med hver av tjenestene i en applikasjon og et sett med oppgavehåndteringsprosesser. Mellomtjenerne ligger i det som kalles dataplanet, mens styringsprosessene ligger i det som kalles kontrollplanet. Dataplanet avskjærer samtaler mellom ulike tjenester og behandler dem, mens kontrollplanet er hjernen i nettverket som koordinerer oppførselen til mellomtjenerne og tilbyr programmeringsgrensesnitt (API-er) for at drifts- og vedlikeholdspersonell skal kunne manipulere og observere hele nettverket.

## Eksempler på produkter
Tjenestemaske-arkitekturen er implementert av programvareprodukter som Istio, Linkerd, Consul, AWS App Mesh, Kuma, Traefik Mesh og Open Service Mesh. Mange tjenestemasker bruker Envoy proxy på dataplanet. 

## Se også
* Tjenesteorientert arkitektur
* Mikrotjenester
* Mellomtjener
* Kubernetes
* Consul (programvare)
* Linkerd
* Open Service Mesh

## Referanser
Vålnes-saken

**Vålnes-saken** er en uoppklart forsvinningssak i Norge. Den 2. desember 2011 forsvant hundeoppdretteren Per Vålnes fra Balsfjord i Troms. Han ble meldt savnet etter fem dager. Politiet startet en leteaksjon etter savnde som førte til at de fant Vålnes' bil forlatt ved Smalakelva i Lavangsdalen, og bilnøklene ble funnet i en bekk i nærheten. Samboeren til Vålnes ble arrestert rundt ett år etter forsvinningen. Senere ble kvinnens nye samboer og en bekjent av dem også satt i varetekt.

Vålnes-saken har vært den største etterforskningen for Troms politidistrikt. Tre personer har vært siktet for drap, men saken ble 7. juli 2015 henlagt etter bevisets stilling. Levningene etter Per Vålnes har aldri blitt funnet.

NRK publiserte høsten 2021 en true crime-serie om den uoppklarte forsvinningssaken.

## Notat

## Referanser


## Eksterne lenker
* Vålnes-saken på *[[NRK TV]]*
* ''VG'' emne: Vålnes-saken
* ''Nordlys'': Vålnes-saken
* ''iTromsø'' tema: Vålnes-saken
Carlos Neder

**Carlos Alberto Pletz Neder** (født 29. desember 1953 i Campo Grande i Brasil, død 25. september 2021 i São Paulo) var en brasiliansk lege og politiker. 

Han tilhørte Partido dos Trabalhadores (PT), og som parlamentariker engasjerte han seg særlig innen helsepolitikk, utdannelsespolitikk og solidarisk økonomi. Han var representant i delstaten São Paulos lovgivende forsamling fra 2013 til 2019, 2010 til 2011, og 2005 til 2007. Han var også medlem av byrådet i São Paulo fra 2011 til 2012, 2007 til 2008, og 1997 til 2004.

Den 25. september 2021 døde Neder av covid-19.

## Referanser
Pål Aamodt

**Pål Aamodt** (født 1995) er en norsk fotballspiller som spiller for .

## Referanser


## Eksterne lenker
*
Ingrid Bekkevold

**Ingrid Bekkevold** (født **Ingrid Pedersen** 27. oktober 1900 i Drøbak) var en norsk forfatter av kristne sangtekster.

Hun vokste opp i Drøbak og var tilknyttet Frelsesarmeen, men kom i tenårene i kontakt med Aksel Smith og trossamfunnet Brunstad Christian Church som hun siden holdt seg til. Det ble tidlig klart at hun hadde musikalske evner, og da Aksel Smith lå for døden med tuberkulose, kalte han den unge Ingrid Pedersen til seg og ba henne synge *Barnet hviler ved Fad'rens barm* fra sangboken Schibboleth som ble utgitt av De Frie Evangeliske Forsamlinger.

Bekkevold har bidratt med 20 sangtekster i sangboken *[[Herrens Veier]]* som benyttes i trossamfunnet Brunstad Christian Church, samt 4 sangtekster i *[[Familiesangboken Mandelblomsten]]*. Hun var gift med Edwin Bekkevold som også var en produktiv sangtekstforfatter.

## Referanser
Elin Anna Labba

**Elin Anna Labba** (; født 30. november 1980 i Kiruna) er en samisk journalist og forfatter fra Sverige. Hun har mottatt flere priser for sin første bok *[[Herrene sendte oss hit: om tvangsflyttingen av samene]]*, som beskriver hvordan samer ble tvunget til å flytte fra Norge til Sverige i 1919&ndash;1920.

## Biografi
Elin Anna Labba ble født den 30. november 1980 i Kiruna, hvor hun også vokste opp. Hun flyttet til Gøteborg og studerte journalistikk ved Institutt for journalistikk, medier og kommunikasjon, Gøteborgs universitet. Labba arbeidet som journalist for P4 Norrbotten, SR Sápmi ved Sveriges Radio og magasinet Samefolket mens hun studerte. Hun ble uteksaminert i 2008. 

Etter uteksaminering har Labba arbeidet som sjefredaktør i det samiske ungdomsbladet *[[Nuorat]]* og som kommunikasjonssjef i Laponiatjuottjudus. Hun har også vært prosjektleder ved forfattersenteret Tjállegoahte i Jokkmokk. 

I 2020 debuterte hun som forfatter med boken *Herrarna satte oss hit: om tvångsförflyttningarna i Sverige*, utgitt på norsk i 2021 som *Herrene sendte oss hit: om tvangsflyttingen av samene*.

## Priser og utmerkelser
I 2020 ble Labba tildelt Augustprisen for boken *Herrarna satte oss hit: om tvångsförflyttningarna i Sverige*. I 2021 vant hun Norrlands litteraturpris for samme bok.

## Bibliografi
**Herrarna satte oss hit: om tvångsförflyttningarna i Sverige*, Norstedts 2020, ISBN 9789113101682 (svensk)
***Hearrát dat bidje min: bággojohtimiid birra*, Norstedts, 2020, ISBN 9789113102436 (oversetter fra svensk til nordsamisk: Lea Simma)
***Herrene sendte oss hit: om tvangsflyttingen av samene*, Pax, 2021, ISBN 9788253042480 (oversetter fra svensk til bokmål: Trude Marstein)
**Far inte till havet,* Norstedts 2024 (svensk)
***Dra ikke til havet,* Pax, 2025 (oversatt til norsk av Erik Krogstad)

### I antologier
**Du blir vad du säger: om hatspråk, yttrandefrihet och vikten av ett demokratiskt samtal*, red. Henrik Sjöberg, Ingrid Carlberg, Jesper Bengtsson, Norstedts 2021, ISBN 9789113117881 (svensk)
**Inifrån Sápmi: vittnesmål från stulet land*, red. Patricia Fjellgren og Malin Nord, Verbal 2021, ISBN 9789189155497 (svensk)

## Referanser
Lelia N. Morris

**Lelia Naylor Morris** (1862–1929) var en amerikansk salmedikter.

Morris skrev et stort antall salmer som er blitt brukt i engelskspråklige salmebøker. Mange av salmene er også oversatt til andre språk, og blant dem som er oversatt til norsk er salmen *Dra meg, å Jesus, inn i din favn* hennes mest kjente. Hun skrev også melodier til noen av sine salmer.

Morris var gift med Charles H. Morris og de tilhørte metodistkirken.

## Referanser
Maartje & Kine

**Maartje & Kine** er en nederlandsk musikal komikerduo bestående av Maartje de Boer (født i Papendrecht, 15. januar 1989) og Kine Håndlykken (født i Trondheim, 12. november 1985). Sammen spiller de diverse musikkinstrumenter, herunder fiolin, trekkspill, ukulele, banjo, bassbalalaika, piano, autoharpe, melodika, munnspill, klokkespill og kazoo.

Maartje & Kine møtte hverandre i studietiden på en stasjon i Delft. Kine studerte da industriell design ved det tekniske universitetet i Delft og Maartje dosent i musikk ved det kongelige konservatoriet i Haag, med trekkspill som hovedfag. 

Med forestillingen *Opus 1* nådde duoen finalen i *Groninger Studenten Cabaret Festival* (2010) og semifinalen i *Amsterdams Kleinkunst Festival* (2012). I 2013 turnerte gruppen med debutforestillingen *Vreemd Folk* i Nederland og Belgia. I 2015 fulgte teaterforestillingen *De Goldberg machine*. De har spilt på mange festivaler, som Lowlands og Oerol.

## Fjernsyn og radio
Maartje & Kine sørget for det musikalske akkompagnementet under showet *Eindemaandsshows* med Martijn Koning på NPO Humor TV. I programmet introduserte de gjestekomikerne ved hjelp av oder.

De har bidratt til en rekke nederlandske tv-program som  *Top 2000 à Go-Go* (2013), *Comedy Club Katendrecht* (2014), *Kunststof TV* (2014) og *UITmarkt 2015* (2015).

I forbindelse med jordskjelvene i Groningen skrev Maartje & Kine en egen versjon av Queens *[[Bohemian Rhapsody]]*, kalt *The Groninger Rhapsody*. Låten ble plukket opp av forskjellige media og ble spilt på Omroep MAX (2015). 

## Teaterforestillinger
* *Vreemd Folk* (2013 til 2015). Regi: Bob Maclaren
* *De Goldberg machine* (2015). Regi: Titus Tiel Groenestege
* *Vibrato* (2017 til 2018). Regi: Bob Maclaren
* *Hoge Noot* (2019, 2020, 2022)
**Speelbeesten I og II* (2021)

## Referanser


## Eksterne lenker
* 
*
Carrie E. Breck

**Carrie Elizabeth Ellis Breck** (født 22. januar 1855, død 27. mars 1934) var en amerikansk salmedikter.

En rekke av Brecks salmer er oversatt til norsk, blant disse er salmen *[[Det var en som var villig til å dø i mitt sted]]* som ble oversatt av Thomas Ball Barratt i 1911.

## Referanser
Tore André Sørås

**Tore André Hagbø Sørås** (født 1998) er en norsk fotballspiller som sist spilte for . Han er per januar 2026 klubbløs.

## Referanser


## Eksterne lenker
*
David Cairns

**John David Cairns** (1966–2011) var en britisk politiker.

David Cairns gikk på Notre Dame High School i Greenock, og fikk katolsk presteutdannelse ved Det pavelige universitet Gregoriana i Roma. Han fortsatte studiene ved Franciscan International Centre i Canterbury.

Fra 1991 til 1994 var han prest i sjelesorgen i Clapham. Han forlot presteskapet i 1994 og ble direktør for Christian Socialist Movement. 

I 1997 ble han assistent for den nettopp valgte Labour-parlamentarikeren Siobhain McDonagh, til kan selv ble parlamentsmedlem i 2001. I 1998 ble han valgt til *councillor* i London Borough of Merton og var det til 2002.

Han var medlem av Underhuset i London for Labour Party, innvalgt fra valgkretsen *Greenock and [[Inverclyde]]* i Skottland fra og med valget i Storbritannia i 2001. Han var den første representanten for denne valgkrets som var født i området.  

Fra 1. juli 2007 til 16. september 2008 Cairns som etterfølger etter George Foulkes, Baron Foulkes of Cumnock statssekretær for Skottland. 

## Referanser


## Eksterne lenker
* Hjemmeside
Farmen kjendis

***Farmen kjendis*** er en norsk realityserie som har gått på TV 2 siden 2017. Programmet er en sideserie til *[[Farmen]]* som har gått på samme kanal siden 2001. I motsetning til den opprinnelige serien så består deltakerne utelukkende av etablerte norske kjendiser.

## Sesongoversikt

## Priser og nominasjoner

## Referanser


## Eksterne lenker
*
Sandviksveien (Bærum)

**Sandviksveien** (11-233, 14B-230) er en vei på Høvik og Sandvika i Bærum kommune, langs Drammensveien (E18). Den fikk sitt navn i 1965.

Veien starter fra Høviksvingen / Sarbuvollveien, ved Høvik kirke, og går vestover fra denne i parallell med E18. Den svinger på sørsiden av Borgveien og Falkeveien, men dreier opp mot E18 på ved Solvikbukta, der krysser under E18. Den går videre sørvestover på nordsiden av E18, men krysser under E18 igjen ved Kadettangen, og krysser E18 til nordsiden igjen ved Kjørbo. Ved Bjørnsvika krysser den E18 til sørsiden av denne, og på Slependen krysser den under E18 til nordsiden, og ender der opp i Slependveien. 

Veien ligger cirka 20 meter over havet ved Høvik kirke, og lavere mot sørvest. 

Noen adresser:
* 11 - Høvik kirke
* 26 - Data Respons
* 130 - Sjøholmen, tidligere Bærum kommunale musikk- og kulturskole
* 153 - Baker Andersen-gården - Städegården
* 159 - Malmskrivergården, fredet bygning
* 206 - Kirken til Jesu Kristi kirke av siste dagers hellige, Bærum menighet

## Bildegalleri

Sandvika sentrum IMG 2665.JPG|Sandviksveien i Sandvika
Sandviksveien 159 (Malmskrivergården, fredet hus), Bærum kommune.jpg|Sandviksveien 159
Sandviksveien Bærum 2016.jpg|Sandviksveien
Sandviksveien 26, Bærum (3).jpg|Sandviksveien 26


## Referanser


## Eksterne lenker
*
Päivi Alafrantti

**Päivi Jaana Maarit Alafrantti** (født 8. mai 1964) er en finsk tidligere friidrettsutøver fra Tervola i Lappland. Hun ble europamester i spydkast i 1990. 

Den 10. september 1988 forbedret Alafrantti sin personlige spydkast-rekord til 63,18 meter under et stevne i Villmanstrand. Dette dannet grunnlag for hennes deltagelse i de olympiske sommerlekene i Seoul, der hun i kvalifiseringen kastet spydet 62,82 meter. I finalen stod hun med 58,20 meter som best etter tre omganger og endte som nummer ti. Året 1989 ble Alafrantti finsk mester i spydkasting.

Under EM i friidrett 1990 i Split ble alle hennes tre kast i kvalifiseringen underkjente. Den finske ledelsen la ned protest og juryen gav Alafrantti plass i finalen. Her gjorde Alafrantti sitt beste spydkast noen sinne, og forbedret sin personlige rekord med over to meter, til 67,68 meter. Hun vant gullmedalje, fremom de østtyske utøverne Karen Forkel, som kastet 67,56 m, og Petra Felke, som kastet 66,56 meter.

Under VM i friidrett 1991 i Tokyo ble Alafrantti nummer åtte med et 62,26 meter langt kast. Året etter røk hun ut i kvalifiseringa under sommerlekene i Barcelona, ingen av hennes tre kast ble kjent gyldig. I 1993 vant hun det finske mesterskapet i spydkast for andre gang. Internasjonalt nådde hun ikke opp, under VM i friidrett 1993 ble hun nummer 13 og i EM i friidrett 1994 hjemme Finland havnet hun på 18. plass. Hun sluttet konkurrere i 1995.

## Referanser


## Eksterne lenker
*
Mathilde Wiel-Öjerholm

**Mathilde Wiel-Öjerholm** (født **Mathilde Wiel** i 1859 i Halden, død 1903 i USA) var en norsk salmedikter.

Som 16-åring ble Mathilde Wiel forsøkt forgiftet med arsenikk av seriemorderen Sofie Johannesdotter som ble den siste kvinnen som ble halshugget i Norge. Johannesdatter tente også på huset hvor hun befant seg, og Mathilde ble i siste øyeblikk reddet ut av flammene av to observante naboer. Forgiftningen preget imidlertid hennes helse resten av livet.

Hennes familie flyttet til Sverige, og hun ble senere gift med den svenske metodistpastoren Johan Melcher Öjerholm som virket som predikant i USA. Paret ble boende i USA hvor Mathilde døde i 1903. De fikk ingen barn.

Wiel-Öjerholms mest kjente salmer er *Si allting til Jesus* og *Å jeg vet et land hvor Herren Gud*. Sistnevnte også er oversatt til flere andre nordiske språk. I 1911 ble hennes salmer utgitt samlet under tittelen *Vildblomster*.

## Referanser
Pauline Leren

**Pauline Leren** (født **Pauline Eriksrud** 26. august 1883 på Toten, død 20. desember 1959) var en norsk salmedikter.

Hun var gift med Johan Gustav Leren. De fikk tre barn, blant disse var Paul Leren som ble overlege ved Ullevål sykehus.

Leren var tilknyttet Frelsesarmeen, og skrev tekstene til salmene *Det er en fred som verden ikke fatter* og *Når solen daler*. Begge har blitt trykket i en rekke norske frikirkelige salmebøker.

## Referanser
Holtet (Bærum)

**Holtet** (15-45, 2A-20) er en vei på Stabekk i Bærum kommune, på sørsiden av Drammensveien (E18). Den fikk sitt navn i 1981, og er oppgalt etter gården Holtet.

Veien er en sidevei til Michelets vei, ved Holtekilen folkehøgskole, og ligger mellom Michelets vei og E18. Den har et løp nordvestover og et løp nordøstover forbi folkehogskolen og Bærum baptistmenighet. 

Veien ligger cirka 10 meter over havet ved Holtekilen folkehøgskole. 

## Referanser


## Eksterne lenker
*
Ingeborg Margrethe von Haffner

**Ingeborg Margrethe von Haffner** (1793-1845) var en norsk baronesse, gift Wedel-Jarlsberg. Hun var søster til statsråd Wolfgang Wenzel Haffner. 

Ingeborg Margrethe var datter av offiseren Johan Friedrich Wilhelm Haffner, til Dal og Sara Vilhelmine Hagerup (1770-1814). I Christiania møtte hun som 18-årig den 26 år gamle baron Frederik Wilhelm Wedel-Jarlsberg, som var på vei nordover som amtmann til Finnmarkens amt. 5. mai 1812 giftet paret seg i Christiania, og dagen etter la de ut på den seks uker lange reisen til Finnmarken. Vel fremme tok de opphold på Alten gaard. Senere ble baronen utnevnt til amtmann i Bratsberg og Jarlsberg og Laurvigs amt. I begynnelsen bodde de i Skien, men flyttet siden til Brunlaug ved Frederiksvern. 

Baronessen døde i Christiania den 22. juli 1845. Det ble tatt en dødsmaske av henne, hvoretter en byste samme år ble utarbeidet av billedhugger H. Hansen. Hun ble bisatt i gravkapellet på Jarlsberg. 

## Referanser
Eléni Vitáli

**Eléni** **Vitáli** (født 19. september 1954 i Aten) er en  gresk sanger og komponist som er aktiv innen flere musikksjangre, for eksempel gresk pop og rebetiko.

Hun ble født inn i en musikalsk tsigani-familie. Faren, Takis Lavidas, var santur-spiller, og moren, Lucy Karageorgiou, sang på festivaler. Som barn reiste Vitáli over hele Hellas, og foreldrene påvirket hun tidlig til en musikalsk karriere.

Vitáli har samarbeidet med flere av de mest kjente komponistene i Hellas.

I 1975 giftet hun seg med musikeren Vangélis Xídi. I 1976 fikk de sønnen Níko Xídi. Han er låtskriver og musikkprodusent.

## Referanser


## Eksterne lenker
* 
*
Cathrine Maske

**Cathrine Maske** (født i 1966 i Trondheim ) er en norsk glasskunstner. Hun er utdannet ved Statens håndverks- og kunstindustriskole i Oslo, University of Art in Sunderland i England og hun har en Master of Arts fra Konstindustriella högskolan i Helsinki i Finland.

Maske er representert ved Nasjonalmuseet, Nordenfjeldske Kunstindustrimuseer, Sørlandets Kunstmuseum, Nøstetanget - norsk glassmuseum og Indianapolis Museum of Art i USA.

I 2018 mottok Maske Kulturrådets 10-årige stipend for etablerte kunstnere.

## Separatutstillinger
* «Conservare», Nordenfjeldske Kunstindustrimuseum, Trondheim, 1999
* «Glasslaboratoriet», Nøstetanget norsk glassmuseum, Hokksund, 2021

## Referanser
Ragna Sigurðardóttir

**Ragna Sigurðardóttir** (født 1962) er en islandsk kunstner og forfatter fra Reykjavík. Hun debuterte som forfatter i 1987, men fikk først stor oppmerksomhet for romanen *Borg* i 1993.

Ragna har bodd i Nederland og Danmark, men er i 2021 bosatt i Bessastaðahreppur nær Reykjavík.

## Referanser
Issa Rae

**Jo-Issa Rae Diop** (født 12. januar 1985) er en amerikansk skuespiller, manusforfatter og produsent. Hun er kjent som Issa Rae.

I 2011 fikk hun oppmerksomhet for nettserien *Awkward Black Girl*. I 2016 hadde dramakomedien hennes *Insecure* premiere på HBO. Rae skapte, skrev  manuset og spilte hovedrollen i filmen. For rollen hennes i *Insecure* ble hun nominert til to Golden Globe-priser og én Emmy-pris.

## Referanser


## Eksterne lenker
* 
*
Sunniva Vagstad

**Sunniva Vagstad** (født 27. august 1987) er en norsk forfatter og ingeniør fra Førde. Hun er ingeniør i undervannsteknologi og har også en mastergrad i russisk. I ti år var Sunniva Vagstad aktiv i fallskjermmiljøet på Voss. Hun har over 500 fallskjermhopp og to fjerdeplasser i NM.

## Bibliografi

### Bøker

* 2020 – *Fritt fall* ISBN 9788203265778.
* 2020 – *Det brenner!* ISBN 9788203268281 av Sunniva Vagstad og Dominic Munton.
* 2021 – *Innestengt*! ISBN 9788203369162 av Sunniva Vagstad og Dominic Munton.

## Referanser
Åse Kjølner

**Åse Helene Cathrine Kjølner** (født **Åse Helene Cathrine  Dahlstrøm**; 1920–2019) var en norsk frelsessoldat og salmedikter.

Åse var yngre søster av frelsesoffiser og hymnolog Haakon Dahlstrøm, og flere av hennes salmer er trykket i Frelsesarmeens sangbok.

Hun giftet seg i 1944 med Egil Kjølner.

## Referanser
Katherine Knight

**Katherine Mary Knight** (født 24. oktober 1955) er den første australske kvinnen som er dømt til livsvarig fengsel uten ankemuligheter etter drapet på sin partner John Charles Thomas Price  29. februar 2000. Hun er per 2021 fengslet ved Silverwater korreksjonsanstalt for kvinner i New South Wales. Knight knivstakk partneren sin til døde, flådde ham og hengte huden hans fra en kjøttkrok. Da politiet kom - John Prices kollega hadde ringt dem - fant de hodet hans i ferd med å bli kokt på komfyren, og blodspor viste at han hadde prøvd å flykte. Den døde lå flådd og hodeløs på stuegulvet. Han var tildelt minst 37 knivstikk, og deler av kroppen hans var ovnsbakt med grønnsaker for å serveres til to av de voksne barna hans.Mara Bovsun: ''How an Australian woman butchered her boyfriend'' 5. oktober 2013 hentet fra ''Wayback Machine

I fengselet slipper ikke vokterne firebarnsmoren Knight med øynene, hun får ikke gå i nærheten av kniver eller dele celle med noen, i tilfelle hun dreper igjen.

## Referanser
Berit Dønnum Brekke

**Berit Dønnum Brekke** (født **Berit Dønnum** 25. november 1941 på Eidsvoll) er en norsk tidligere friidrettsutøver som konkurrerte på mellomdistanse for klubben Ull/Kisa.

I 1960 skadet hun seg i en trafikkulykke, men klarte å trene seg opp igjen og komme tilbake på friidrettsbanen.

Berit Dønnum er yngre søster av Tove Dønnum som spesialiserte seg i høydehopp. I 1962 og 1963 tok de begge NM-gull, Tove i høydehopp og Berit på 800 meter.

## Referanser
Reina Anema

**Reina Anema** (født 25. juli 1993 i Gorredijk) er en nederlandsk  skøyteløper.

## Sammenlagt i [[Verdenscupen på skøyter|verdenscupen]]
Oppdatert etter sesongen 2020/21.

## Referanser


## Eksterne lenker
* 
* 
*  Reina Anema på www.isu.html.infostradasports.com
*  Reina Anema på SpeedskatingResults.com
*  Reina Anema på Jakub Majerski's Speedskating database (Adelskalender distanser og sammenlagt)
;Bilder
*  Reina Anema på SpeedSkatingPhotos.info/DesgPhoto.com
Ann Wilson

**Ann Dustin Wilson** (født 19. juni 1950) er en amerikansk musiker, mest kjent som frontkvinne og låtskriver for rockebandet Heart. Hun spiller også tverrfløyte, som for eksempel på en av Heart sine mest kjente låter «Dreamboat Annie». Wilson ble oppført som en av de beste heavy metal-vokalistene gjennom tidene av magasinet *Hit Parader* i 2006.

## Diskografi

### Studioalbum

* *Hope &amp;amp; Glory* (2007)
* *Immortal* (2018)

## Referanser


## Eksterne lenker
* 
* 
*
Eileen Wilson

**Eileen Wilson** (1923–2018) var en USA-amerikansk skuespiller og sanger. Hun var en av de originale stjernene i fjernsynsshowet *Your Hit Parade* på NBC i USA. Hun var med i showet fra 1950 til 1952.

Wilson var en av sangerne som var med på *The Bob Crosby* Show og *Beulah*, begge på radio.

## Referanser


## Eksterne lenker
*
Annie Whitehead

**Annie Whitehead** (født 16. juli 1955) er en engelsk jazztrombonist. Hun har spilt for Michael Rath Trombones.

Whitehead begynte å spille trombone på skolen og i 1970-årene flyttet hun til London. De neste årene arbeidet hun med Chris McGregor sitter Brotherhood of Breath, National Health, Carla Bley, Robert Wyatt, Joan Armatrading, Penguin Cafe Orchestra, Chris Rea, Bill Wyman, Elvis Costello, Jah Wobble, og The Native Hipsters med flere. I 1984 dannet hun sitt eget band og ga ut det første albumet sitt som leder. Hun var medlem av Working Week, og har spilt i mer enn 50 album..

I 2003 spilte hun trombone på Robert Wyatt-albumet *Cuckooland*. Senere spilte hun i hyllestbandet til Frank Zappa, Zappatistas med jazzgitaristen John Etheridge og andre. I 2006 ble hun med i det belgiske bandet The Wrong Object. I 2007 spilte hun trombone på Robert Wyatt-albumet *Comicopera*.

## Diskografi

* *Mix up* 1984
* *This is ...Rude* 1994
* *Naked* 1997
* *Home* 2000
* *The Gathering* 2000

## Referanser


## Eksterne lenker
* 
*
Herdlesundbrua

**Herdlesundbrua** eller **Herdlebrua** er en stålhengebro på Fylkesvei 5266 mellom øyene Herdla og Askøy i Askøy kommune i Vestland. Brua krysser sundet Herdlesundet, er 187 meter lang og lengste spenn er 139 meter. Seilingshøyde 17meter (foreløpig arbeid på broen gir max 14meter)

## Se også
*Liste over broer i Norge
*Liste over broer i Norge etter lengde

## Referanser
Megasoma typhon

***Megasoma typhon*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En meget stor (hannen 65–120 millimeter inkludert hornet, hunnen 47–78 millimeter) og tung bille. Som vanlig blant hornbiller er hannene mye større enn hunnene, har lange horn på hodet og pronotum som hunnene mangler. Billen er svart med grågul bestøving, ligner mye på *[[Megasoma elephas]]*, men kan skilles fra denne på at hannens pannehorn er sterkt krummet oppover, og på at den har et horn midt på thorax. Arten skiller seg fra *[[Megasoma gyas]]* hovedsakelig på at pannehornet er betydelig lengre. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et kort horn på hver side. Beina er forholdsvis lange, føttene med skarpe klør.

## Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1–2 år på utviklingen.
De voksne billene spiser gjerne råtnende frukt.

## Utbredelse
Arten er utbredt i den atlantiske regnskogen i Brasil fra Bahia i nord til Santa Catarina i sør.

## Systematisk plassering
Arten er nylig blitt skilt ut fra *[[Megasoma gyas]]* 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Megasoma]]* Kirby, 1825 – 18 arter, Mellom- og Sør-Amerika
******** ***Megasoma typhon*** (Olivier, 1789)
********* ***Megasoma typhon prandii*** Milani, 2008 – har vært regnet som en egen art
********* ***Megasoma typhon typhon*** (Olivier, 1789)

## Referanser


## Eksterne lenker
* Bildegalleri over artene
*
Helga Wéber

**Helga Wéber** er en ungarsk sanger.

## A Dal 2012
Musikkgruppen Compact Disco sendte inn den engelskspråklige sangen «Sound of Our Hearts» til Médiaszolgáltatás-támogató és Vagyonkezelő Alap (MTVA) og ble valgt ut til å delta i A Dal 2012, den ungarske uttakinga til Eurovision Song Contest 2012. Wéber var med som støttevokalist. Bidraget deltok i den første semifinalen der de vant og gikk videre til finalen. De endte mellom de fire beste i finalen og gikk videre til superfinalen der de også vant. Compact Disco fikk dermed representere Ungarn.

## Eurovision Song Contest 2012
I Eurovision Song Contest 2012 i Baku i Aserbajdsjan deltok de i den andre semifinalen 22. mai 2012 og enda på tiendeplass med 52 poeng; åtte fra Romania, syv fra Albania, seks fra Sveits og Belgia, fem fra Kypros, Danmark og Moldova, fire fra Finland og Østerrike og to fra Aserbajdsjan. Hadde man bare benyttet telefonstemmer hadde bidraget endt på ellevteplass med 39 poeng. Dersom man bare benyttet jurystemmer hadde bidraget endt på sjuendeplass med 76 poeng. Landet kvalifiserte seg dermed til finalen den 26. mai 2012 der de endte på 24. plass med 19 poeng. De fikk åtte poeng fra Slovakia, syv fra Romania, to fra Serbia og et fra Tyrkia og Moldova. Dersom det bare ble benyttet telefonstemmer hadde bidraget endt på ellevteplass med 39 poeng. Hadde man bare benyttet jurystemmer hadde bidraget endt på sjuendeplass med 76 poeng.

## A Dal 2013
Sangeren ByeAlex sendte inn den ungarskspråklege sangen «Kedvesem» til Médiaszolgáltatás-támogató és Vagyonkezelő Alap (MTVA) og ble valgt ut til å delta i A Dal 2013, den ungarske uttakinga til Eurovision Song Contest 2013. Wéber var med som støttevokalist for andre året på rad. Bidraget deltok i den andre kvartfinalen, gikk videre til den andre semifinalen og gikk til slutt videre til finalen. I finalen vant bidraget telefonstemmegivningen og fikk representere Ungarn.

## Eurovision Song Contest 2013
I Eurovision Song Contest 2013 i Malmö i Sverige deltok de med en remiks av sangen med tittelen «Kedvesem (Zoohacker Remix)». Sammen med Mónika Hoffmann hadde de også skrevet et refreng på svensk, men fikk ikke fremføre dette i tevlinga på grunn av at tidsfristen gikk ut før den nye teksten var klar. Ungarn deltok i den andre semifinalen 16. mai 2013 og enda på åttendeplass med 66 poeng; tolv fra Sveits, ti fra Tyskland, åtter fra Finland, syv fra Albania, seks fra Belgia og Romania, fire fra San Marino, tre fra Israel, Georgia og Frankrike og to fra Latvia og Norge. Landet kvalifiserte seg dermed til finalen 18. mai 2013 der de endte på tiendeplass med 84 poeng; tolv fra Tyskland, ti fra Finland og Sveits, åtter fra Albania, syv fra Nederland, seks fra San Marino og Bulgaria, fem fra Litauen, fire fra Estland og Kroatia, tre fra Sverige og Italia og to fra Hellas, Norge og Serbia. Dette var den tredje beste plasseringen til et ungarsk bidrag og Kedvesem ble dermed et av de mest suksessfulle ungarske bidragene frem til 2013.

## Referanser
Mobergsbrua

**Mobergsbrua** er en spennbetongbro på E39 i Bjørnafjorden kommune i Vestland. Brua krysser innsjøen Ulvenvatnet, er 236 meter lang og lengste spenn er 28 meter.

## Se også
*Liste over broer i Norge
*Liste over broer i Norge etter lengde

## Referanser
Kompetanseforbundet

**Kompetanseforbundet** er en norsk paraplyorganisasjon opprettet i 2021 av de fire studieforbundene, Studieforbundet AOF, Akademisk studieforbund, Studieforbundet Næring og Samfunn og Studieforbundet Livslang Læring (tidligere Folkeuniversitetet).

Organisasjonen har styre sammensatt av generalsekretærene i medlemsorganisasjonene. Styreleder er Tove Johansen og generalsekretær er Kent Gudmundsen.

## Tilsluttede organisasjoner

## Se også
* Voksenopplæringsforbundet

## Referanser


## Eksterne lenker
* kompetanseforbundet.no
Hulveien

**Hulveien** eller **Hulvegen** kan vise til følgende veier eller gater i Norge:
* Hulveien (Arendal)
* Hulveien (Bærum)
* Hulveien (Moss)
* Hulveien (Sandefjord)
* Hulveien (Sarpsborg)

Se også Søndre Hulveien i Sandefjord
Hulveien (Bærum)

**Hulveien** (1-5, 2-4) er en kort blindvei mellom Strand og Holtet i Bærum kommune, mellom Drammensveien (E18) og Holtekilen. Den fikk sitt navn i 1925.

Veien er en sidevei til Michelets vei, og går nordover mot E18. Den består av to kjedete eneboliger og en enebolig, og dagens bolig i Drammensveien 418 hadde også adresse Hulveien tidligere. 

Veien ligger cirka 18 meter over havet ved Michelets vei. 

## Referanser


## Eksterne lenker
*
Fernand Bonnier de La Chapelle

**Fernand Bonnier de La Chapelle** (født 4. november 1922, død 26. desember 1942) var en fransk rojalist og motstandsmann. Han er mest kjent for å ha myrdet admiral François Darlan, som hadde vært en av de mest sentrale personene i Vichy-regimet. Den 24. desember 1942 stormet Bonnier de La Chapelle inn på kontoret til Darlan i Alger og skjøt ham to ganger i magen. Darlan døde to timer senere.  

Bonnier de La Chapelle ble henrettet aĺlerede to dager senere, den 26. desember 1942.

## Referanser
Inge Hegeler

**Inge Hegeler** (1927–1996) var en dansk psykolog, lege, sexolog og forfatter. Hun var gift med Sten Hegeler fra 1954 til 1983.

Foreldrene hennes var Andres Christian Laurits Pedersen (1895–1959) og Wilhelmine Pauline Helene Stähr (1900–60). Da hun var fem år gammel, flyttet hun til Danmark sammen med sin tyske mor.

Hegeler ble kjent i Sverige i løpet av 1960-årene da hun og ektemannen Sten Hegeler hadde spørsmålsspalten «Inge & Sten» i *[[Expressen]]*. Sammen hadde de en populær sexpostkasse i *[[Ekstra Bladet]]* i 1960- og 1970-årene. Paret hadde også sexpostkasse i *[[Dagbladet]]* i en årrekke. Paret ga også ut bøkene Love ABZ og Fråga Inge och Sten.

Parallelt med ulike kontorjobber tok hun eksamen i 1950 gjennom kveldsundervisning. Under psykologistudiene ved Københavns Universitet møtte hun i 1951 Sten Hegeler, som hun senere giftet seg med. I 1958 tok hun en bachelorgrad. i psykologi.

I tillegg til omsorgen for parets to barn, som ble født i 1957 og 1961, jobbet hun som psykolog. Gjennom 1950-årene utforsket paret et fordomsfritt sexliv i både teori og praksis. I 1969 mottok hun og Sten Hegeler PH-prisen for sin seksualundervisningsbedrift.

I 1979 fullførte hun medisinstudiet ved Københavns Universitet. Inge og Sten Hegeler ble skilt i 1983. Hun jobbet som lege ved Amtshospitalet i Vordingborg da hun døde av en hjertesykdom.

Inge og Sten Hegeler var pionerer innen fordomsfrihet i menneskets seksualliv, og de var aktive i den seksuelle frigjøringen som i løpet av 1960- og 1970-årene endret de flestes moralske holdninger og seksuelle uttrykk.

## Referanser


## Kilder
* Fra Inge og Sten til Træen – Dagbladets Stiftelse. Besøkt 8. november 2021.
Nordisk mesterskap i terrengløp 2021

**Nordisk mesterskap i terrengløp 2021** ble arrangert 7. november 2021 i Tullinge i Sverige.

## Resultater senior
### Menn 9 km

### Lagkonkurranse

### Kvinner 9 km

### Lagkonkurranse

## Resultater junior
### Menn 6 km

### Lagkonkurranse

### Kvinner 6 km

### Lagkonkurranse

## Eksterne lenker
* Resultater, marathon.se
* Juniorresultater, kondis.no